《仲春同区几蘧大参梁公量彭一韩家篆云兄集帆园得峰字》
明代·陈迪纯

物候春过半，良游未数从。搴香堪腹果，养石足盘供。

促席宜长堪，移樽爱小□。花深迷蛱蝶，沼煖动鱼龙。

笋蕨穿篱嫩，藤萝织翠重。前山夕眺好，多在两三峰。

作者简介：陈迪纯，字子美，迪祥弟，顺德人，明神宗万历四十七年（一六一九）举人，明思宗崇祯十三年（一六四〇）特赐进士，官主事。